गोला बाजार। पेट्रोल पंप से हुई लूट के मामले में 2016 से फरार इनामी बदमाश हाशिम उर्फ टिल्लू को पुलिस ने रविवार को छितौना गांव के पास से गिरफ्तार कर लिया। उसके पास से एक तमंचा, लूट के दो हजार रुपये और कारतूस बरामद कर लिया है। इसमें शामिल दो लुटेरों को पुलिस पहले ही जेल भेज चुकी है। सीओ गोला सतीश चंद्र शुक्ल ने थाने में प्रेस कांफ्रेंस कर बताया कि अगस्त 2016 मे बारानगर पेट्रोल पंप से 32 हजार रुपये की लूट की गई थी। इसमें शामिल बदमाश आजगगढ़ जिले के रौनापार थाना क्षेत्र के मीरपुरवा गांव का हाशिम भी शामिल था। गिरफ्तारी के लिए इंस्पेक्टर नासिर हुसैन के नेतृत्व में टीम बनाई गई थी। मुखबिर की सूचना पर रविवार की दोपहर बाद उसे छितौना गांव के पास से गिरफ्तार कर लिया गया। एसएसपी ने पांच हजार रुपये का इनाम फरार हाशिम पर घोषित किया था।